system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Vasile Lăzărescu.
assistant
Vasile Lăzărescu (n. 1 ianuarie 1894 Jadani, astăzi Cornești, județul Timiș – d. 21 februarie 1969, Mănăstirea Cernica) a fost un mitropolit român.

A urmat școala elementară în localitatea natală, liceul în Timișoara și Facultatea de Teologie din Cernăuți unde a obținut doctoratul în 1919. A urmat studii de Pedagogie și Filozofie la Universitățiile din Budapesta, Viena și Cernăuți.

Cariera 
A urmat școala elementară în localitatea natală, apoi liceul în Timișoara. A mers apoi la Cernăuți (care făcea parte în acele timpuri, ca și Timișoara, din Imperiul Austro-Ungar), unde a urmat cursurile Facultății de Teologie, obținând doctoratul în anul 1919. A mai urmat studii de pedagogie și filozofie la Universitățile din Budapesta, Viena și Cernăuți.

Vasile Lăzărescu a fost ales profesor de dogmatică, apologetică și morală la Institutul Teologic „Andreian” din Sibiu (1920-1924), Academia Teologică din Oradea (1924-1933) și redactor al foii eparhiale „Legea românească" (1925-1931).

A intrat în cler ca preot celibatar, apoi s-a călugărit în 1928.

La 21 octombrie 1933 a fost ales episcop al Caransebeșului, iar la 12 iunie 1940 episcop al Timișoarei, din 1947 devenind arhiepiscop și mitropolit al Banatului.

Scrieri 
A avut contribuții scriitoricești remarcabile în ceea ce privește doctrina ortodoxă și cea catolică:
 Cultul inimii lui Iisus la romano-catolici
 În ce ne deosebim (semnată Bisericanul Ortodox)
 Creștinismul și cultele oculte
 Omileticele „Pârga darului”, „Cuvântări", „Praznic luminat”, „Gânduri de sărbători”.

Ultimii ani 

Închis de autoritățile comuniste la Mănăstirea Cernica, Vasile Lăzărescu și-a găsit sfârșitul la 21 februarie 1969, în condiții încă neelucidate. S-ar impune scrierea pe viitor a unei monografii-album despre personalitatea sa, inițiată eventual de instanțele eclesiastice românești.

Note

Legături externe
 Mitropolitul Vasile Lăzărescu al Banatului: (1894-1969), Petrică Zamela, Editura Universității din Oradea, 2011 - recenzie 

Nașteri în 1894
Nașteri pe 1 ianuarie
Decese în 1969
Decese pe 21 februarie
Episcopi ortodocși români
Mitropoliți români